ET Euroopa Liidu Teataja C 300/1

Komisjoni teatis, mis käsitleb kaht määrusele (EL) nr 472/2013 vastavate finantsabi andmise instrumentide loetelu

2013/C 300/01

1. Sissejuhatus

Euroopa Parlamendi ja nõukogu 21. mai 2013. aasta määruses (EL) nr 472/2013, millega tugevdatakse majanduse ja eelarve järelevalvet euroala liikmesriikide üle, millel on või võivad tekkida tõsised raskused finantsstabiilsuse tagamisel, (1) on sätestatud, et ELi toimimise lepinguga kehtestatud liidu majanduspoliitilise koordineerimise raamistiku ja euroala liikmesriikidele antavale finantsabile seatavate võimalike poliitiliste tingimuste vahel peab olema täielik kooskõla.

Määruse (EL) nr 472/2013 teatavate sätete kohaselt avaldab komisjon teavitamise eesmärgil kaks finantsabi andmise instrumentide loetelu: i) ennetavat laadi instrumentide loetelu ning eraldi ii) selliste instrumentide loetelu, mille jaoks ei ole Euroopa stabiilsusmehhanismis (ESM) ette nähtud makromajanduslikku kohandamisprogrammi.

Komisjon on pidanud liikmesriikide, ESMi ja Rahvusvahelise Valuutafondiga (IMF) kõnealuste loetelude ettevalmistamist käsitlevaid mitteametlikke konsultatsioone.

Loetelusid ajakohastatakse pidevalt.

2. Vastavalt määruse (EL) nr 472/2013 artikli 2 lõikele 5 avaldatud ennetava finantsabi andmise instrumentide loetelu, mille alusel kohaldatakse abi saava liikmesriigi suhtes tõhustatud järelevalvet

Määruse (EL) nr 472/2013 artikli 2 lõikes 5 on nähtud ette liikmesriikidele kõnealuse määruse artikli 2 lõikes 3 sätestatud ennetava finantsabi andmise instrumentide loetelu avaldamine vastavalt. Kõnealustest instrumentidest finantsabi saavate liikmesriikide suhtes kohaldatakse tõhustatud järelevalvet. Erandina ei kohaldata tõhustatud järelevalvet liikmesriikide suhtes, mis saavad abi krediidiliini vormis, mille puhul ei ole seatud tingimust, et asjaomane liikmesriik peab võtma uusi poliitikameetmeid, tingimusel et krediidiliini ei ole kasutatud (määruse artikli 2 lõige 4).

Loetelu on seetõttu järgmine:

Euroopa stabiilsusmehhanism — Ennetav tingimuslik krediidiliin (juhul kui krediidiliini kasutatakse). — Täiendavate tingimustega seotud krediidiliin. — Esmasturu toetusvahend (juhul kui kasutatakse Euroopa stabiilsusmehhanismi krediidiliini raames). — Järelturu toetusvahend (juhul kui hakatakse kasutama väljaspool makromajanduslikku kohandamisprogrammi).

Euroopa Finantsstabiilsuse Fond — Ennetav tingimuslik krediidiliin (juhul kui krediidiliini kasutatakse). — Täiendavate tingimustega seotud krediidiliin. — Osalist riskikaitset võimaldav täiendavate tingimustega seotud krediidiliin. — Esmasturu toetusvahend (juhul kui seda kasutatakse Euroopa Finantsstabiilsuse Fondi ennetava programmi raames). — Järelturu toetusvahend (juhul kui seda hakatakse kasutama väljaspool makromajanduslikku kohandamisprogrammi).

Rahvusvaheline Valuutafond — Paindlik krediidiliin (juhul kui krediidiliini kasutatakse). — Ennetuslik ja likviidsust pakkuv krediidiliin.

3. Vastavalt määruse (EL) nr 472/2013 artikli 7 lõikele 12 avaldatud finantsabi andmise instrumentide loetelu, mille kohta ei ole ESMi eeskirjades ette nähtud makromajandusliku kohandamisprogrammi kohaldamist

Määruse (EL) nr 472/2013 artikli 7 lõikes 12 nähakse ette selliste instrumentide loetelu avaldamine, mille kohta ei ole ESMi eeskirjades ette nähtud kõnealuse määruse artikli 7 lõikes 12 sätestatud makromajandusliku kohandamisprogrammi kohaldamist. Mõnest sellisest instrumendist finantsabi saavate liikmesriikide suhtes kohaldatakse nõukogu otsust, millega kiidetakse heaks peamised poliitilised nõuded, mida ESM kavatseb lisada finantsabi tingimustele.

— Ennetav tingimuslik krediidiliin.

— Täiendavate tingimustega seotud krediidiliin.

— Esmasturu toetusvahend (juhul kui seda kasutatakse ennetava tingimusliku krediidiliini või täiendavate tingimustega seotud krediidiliini raames).

— Järelturu toetusvahend (juhul kui seda hakatakse kasutama väljaspool makromajanduslikku kohandamisprogrammi).

— Finantsabi andmine finantseerimisasutuste rekapitaliseerimiseks.

Võttes arvesse, et Euroopa Finantsstabiilsuse Fond pärast 1. juulit 2013 eeldatavalt uusi programme enam ei algata, puudub vajadus Euroopa Finantsstabiilsuse Fondi kohta sellist loetelu avaldada.

(1) ELT L 140, 27.5.2013, lk 1.